Champ Kong

Champ Kong's hovedmenu giver dig 3 valg
Start game, der starter spillet
Options, der giver dig mulighed for at ændre de taster, der bruges til at styre din figur, Mario.
Exit to DOS, som afslutter spillet

Målet i Champ Kong er at befri prinsessen, som aben gemmer i skærmens top. Du skal styre Mario gennem alle forhindringerne frem til skærmens top. På den anden og sidste af de to baner, der er i denne version, gælder det om at fjerne de gule prikker, der holder etagerne på plads. Det gør du ved at lade Mario gå hen over dem. Når alle otte er væk, styrter aben til jorden, og du kan befri prinsessen.

Brug piletasterne til at bevæge Mario og CTRL til at hoppe.
Rundt på banerne finder du nogle hammere, som Mario kan hoppe op og fange. Med hammeren i hånden kan han slå tønderne i stykker og er ikke længere nødt til at løbe fra dem eller at hoppe over dem. Husk dog, at Mario ikke kan kravle på stigerne, så længe han har en hammer i hånden. En hammer forsvinder af sig selv efter lidt tid, lige før den forsvinder, blinker den advarende gult.

For at spille to spillere skal du
Bruge højre eller venstre piletast, når Start Game blinker, det vil skifte mellem en og to spillere.

Vil du ændre tasterne, der styrer Mario, skal du vælge Options-menuen. Vær opmærk- som på, at du ikke kan bruge musen, men i stedet skal anvende piletasterne og Enter. Når du har valgt Options, bevæger du tønden til Controllers og trykker Enter. Vælg Define Keys, og vælg tasten, du vil ændre, tryk Enter og derefter den tast, du vil bruge til bevægelsen. Brug Esc flere gange for at vende tilbage til hovedmenuen.

Når du afslutter Champ Kong, vælger du Exit to DOS fra hovedmenuen og bruger piletasterne til at bladre gennem de afsluttende reklamer.

Champ Kong kører under DOS og Windows 95.

Systemkrav
386 CPU
4 MB ram
1 MB diskplads

Afinstallation
Kør programmet "Uninstall Champ Kong". Det vil fjerne Champ Kong fra din computer.